GRADSKO KAZALIŠTE LUTAKA SPLIT
Tončićeva 1

Z A P I S N I K
treće sjednice Kazališnog vijeća GKL-a

Sjednica Kazališnog vijeća GKL-a održana je 04. svibnja 2026. u Tončićevoj 1, s početkom u 08:00 sati.

Prisutni:  
1. [bookmark: _Hlk92288812]Jelena Burazin, predsjednica Vijeća
2. Josipa Vujčić, potpredsjednica Vijeća
3. Ivona Čelar, članica Vijeća
4. Željana Cvitanović, članica Vijeća
5. Stipe Gugić, član Vijeća
6. Lucijan Roki, ravnatelj
7. Zorica Stošić, voditeljica računovodstva
8. Gloria Barišić, tajnik ustanove
9. Mirela Dvornik, zapisničar
10. Branimir Rakić, kandidat za ravnatelja GKL-a

DNEVNI RED


1. Usvajanje Zapisnika 2. sjednice Kazališnog vijeća
2. Razmatranje i usvajanje Rebalansa financijskog plana za 2026. godinu
3. Razgovor s kandidatom za ravnatelja te donošenje odluke o prijedlogu za imenovanje kandidata za ravnatelja Gradskog kazališta lutaka
4. Razno

  Točka 1.

          S obzirom da su svim članovima Kazališnog vijeća ranije dostavljeni materijali potrebni za donošenje valjanih odluka, kao i Dnevni red sjednice, Kazališno vijeće jednoglasno je usvojilo  zapisnik s prethodne 2. sjednice Kazališnog vijeća.

                                                                      Točka 2.
                                       
         Voditeljica računovodstva, gđa Stošić iznijela je Rebalans financijskog plana za 2026. godinu. Ukupan iznos sredstava koje potražujemo od Grada Splita rebalansom financijskog plana za 2026.godinu je 1.122.022,00 (1.097.722 € +24.300,00).
Povećanje se najviše odnosi na rashode za zaposlene. S Izvora 111 (Prihodi Grada Splita) planirani u iznosu od 1.076.672 €  povećani su za 24.300,00 € te sada iznose 1.100.972€.

Radi se o iznosu 10.000,00 € koji nam je skinut s našeg Prijedloga financijskog plana za 2026. godinu na sjednici Gradskog vijeća održanoj u prosincu 2026. godine. Ostatak od 14.300,00  € odnosi se na razliku plaća zaposlenice kojoj se na temelju Rješenja Hrvatskog zavoda za zdravstveno osiguranje utvrdio prestanak prava na rad s polovicom radnog vremena radi njege djeteta s teškoćama u razvoju s danom 29. 01. 2026. To je značilo da smo zaposlenici morali isplaćivati punu plaću umjesto polovice kako smo i planirali za 2026.godinu. Također smo i iznos za isplatu jubilarnih nagrada  uvećali za 200,00 €  jer smo kod izračuna jubilarnih nagrada za 10 i 30 godina radnog staža prema članku 57. Kolektivnog ugovora morali neznatno povećati iznose iz razloga što su se promijenile prosječne neto plaće prema izvješću Državnog zavoda za statistiku.
Planirani iznos za realizaciju održanog  devetnaestog Festivala hrvatske drame za djecu „Mali Marulić“, se umanjio s 31.950 € , te sad iznosi 25.300,00 €. Izvor 111 Prihodi od grada planirani u iznosu od 13.550 € je ostao isti i nije se mijenjao. Izvor 431 Prihodi za posebne namjene (prihodi od prodaje ulaznica) planirani u iznosu 7.900 €.  umanjili su se za 6.650,00 € te sad iznose 1.250,00 €. Izvor 5.0.111 Pomoći iz državnog proračuna su ostali na istoj razini te sad iznose 10.500 €.                     
            Kazališno vijeće nije imalo nikakvih primjedbi, te je izneseni Rebalans financijskog plana za 2026. godinu jednoglasno usvojen (Odluka I/III) 

                                                   Točka 3.

         Na sjednicu je pozvan jedni prijavljeni kandidat u natječaju za izbor i imenovanje ravnatelja Gradskog kazališta lutaka Split, gospodin Branimir Rakić za kojeg je, pod točkom 5. Zapisnika prošle sjednice Kazališnog vijeća od 27. travnja, utvrđeno da ispunjava formalno-pravne uvijete natječaja. Nakon provedenog razgovora s kandidatom, te kraće rasprave, predsjednica Vijeća daje prijedlog na glasovanje. 
Javnim glasovanjem jednoglasno je donesena odluka da se Branimir Rakić  predloži za ravnatelja GKL-a na mandat od četiri godine (Odluka II/III)
U obrazloženju svoje odluke članovi Vijeća utvrdili su da je kandidat Branimir Rakić izradio sadržajan i razvojno usmjeren četverogodišnji program rada kojim je obuhvatio sve ključne segmente umjetničkog, organizacijskog, infrastrukturnog i promidžbenog djelovanja Gradskog kazališta lutaka. Kao jedan od temeljnih problema kandidat je prepoznao nedostatak adekvatnog prostora za probe i rad na predstavama, što izravno utječe na kvalitetu umjetničkog procesa i radne uvjete djelatnika, te je ponudio smjernice za sustavno i dugoročno rješavanje navedenog pitanja. Nadalje, programom su obuhvaćene mjere usmjerene na povećanje vidljivosti Kazališta u javnom prostoru, intenziviranje marketinških aktivnosti, jačanje suradnje s odgojno-obrazovnim ustanovama, kulturnim institucijama, kao i razvoj novih suradnji. Kazališno vijeće osobito cijeni što kandidat pristupa razvoju Kazališta cjelovito, vodeći računa ne samo o umjetničkom programu i publici, nego i o unaprjeđenju radnih uvjeta, profesionalnom razvoju zaposlenika. Kandidat je ponudio promišljena programska i organizacijska rješenja kojima se Gradsko kazalište lutaka dodatno afirmira kao suvremena, otvorena i razvojno orijentirana javna ustanova.
Odluka o prijedlogu kandidata za GKL uputit će se Gradonačelniku Splita na donošenje odluke o imenovanju ravnatelja GKL-a.

Sjednica je zaključena u 09:10 sati.

JELENA BURAZIN, predsjednica Vijeća	      	______________________
 
MIRELA DVORNIK, zapisničar	                        ______________________                                        








